Source: http://teleoff.gov.sk/index.php?ID=1301
Timestamp: 2017-04-30 09:03:25+00:00
Document Index: 8180218

Matched Legal Cases: ['§6', '§ 6', '§32', '§ 32', '§ 32', '§ 14', '§ 33']

TV kanál 59 (774 - 782 MHz).
Hlavná stránka Občania SR Masmédiá Konzultačné miesto eGovernment Zoznam podnikov O násZákon a predpisyPrístup k informáciámZačínam podnikaťPredpísané tlačiváPoplatkySpráva frekvenciíSkúškyVšeobecné povoleniaUvádzanie zariadení na trhSieťová neutralitaTechnická reguláciaRegulácia súťažeRiešenie sporovRozhodnutiaPracovné príležitostiVestníkPoštové službyPorovnávač cien internetu VyhľadávanieKľúčové slovo TV kanál 59 (774 - 782 MHz).
Telekomunikačný úrad Slovenskej republiky (ďalej len „úrad“) ako orgán štátnej správy v elektronických komunikáciách podľa §6 ods. 1 písmeno b) zákona č. 610/2003 Z.z. o elektronických komunikáciách (ďalej len zákon „zákon o elektronických komunikáciách“), ktorý podľa § 6 ods. 3 písm. a) zákona o elektronických komunikáciách vykonáva štátnu reguláciu telekomunikačných činností začína podľa §32 ods. 5, 6 zákona o elektronických komunikáciách výberové konanie a zverejňuje
do výberového konania o pridelenie frekvencie na pozemské digitálne vysielanie.
1. Frekvencie: TV kanál 59 (774 -782 MHz)
2. Účel použitia:
Charakteristika siete: zriadenie a prevádzkovanie rádiového zariadenia určeného na poskytovanie verejnej telekomunikačnej služby (ďalej len „služba“), ktorej obsahom bude kombinácia TV programov a iných dátových služieb, pričom rozsah TV programov bude tvoriť podstatnú časť poskytovanej služby, ako súčasť pilotného projektu zavádzania digitálneho vysielania na Slovensku v lokalite obciach Banská Bystrica-Zvolen (ďalej len „výzva“).
Charakteristika služby: vysielanie digitálnych TV signálov a poskytovanie ďalších služieb v súlade so zákonom č. 308/2000 Z.z. o vysielaní a retransmisii a § 32 ods. 6 zákona o elektronických komunikáciách. Podmienky a zásady na optimálne využitie frekvencií:
2.1 Predpokladané stanovište vysielača: názov Banská Bystrica Súradnice (WGS 84): 19E0712, 48N4521
názov Zvolen
Súradnice (WGS 84): 19E0939, 48N3529
2.2 Nadmorská výška: Banská Bystrica 631 m n. m.
Zvolen 397 m n. m.
2.3 Výška antén nad terénom: 30 m
2.4 Polarizácia: Horizontálna
2.5 Vyžiarený výkon (ERP, dBW): Banská Bystrica 40 dBW
Zvolen 40 dBW
2.6 Vyžarovací diagram antény: Banská Bystrica: bez obmedzenia
Zvolen: bez obmedzenia 2.7 Prenosový systém C2
a) Modulácia: 64-QAM
b) kódový pomer: 2/3
2.8 Počet nosných: 8k
2.9 Pomer ochranného intervalu: 1/8
2.10 Doprava modulácie: satelitom, rr trasou, káblom
2.11 Doba, na ktorú bude frekvencia pridelená: do 30. júna 2006. 2.12 Počet frekvencií, ktoré je možné prideliť v danej lokalite: 1 frekvencia (slovom: jedna)
3. Hodnotiace kritériá.
a) technické riešenie a predpokladaný termín začatia poskytovania služby (40%)
b) efektívnosť využitia frekvenčného spektra (35%)
a) skúsenosti žiadateľa s vykonávaním telekomunikačnej činnosti (25%)
4. Termín do ktorého sa musí predložiť žiadosť o pridelenie frekvencie.
Do 30 (tridsať) dní odo dňa uverejnenia výzvy vo Vestníku TÚ SR.
5. Požiadavky na formu a obsah predkladaných podkladov k žiadosti do výberového konania.
Obsah žiadosti o pridelenie frekvencie je určený podľa ustanovenia § 32 ods. 6 zákona o elektronických komunikáciách.
Žiadosť musí byť predložená na predpísanom formulári. Formulár žiadosti je uvedený na internetovskej stránke úradu www.teleoff.gov.sk.
Tento formulár je možné tiež získať priamo v sídle úradu, poprípade ho úrad zašle žiadateľovi poštou.
Žiadosť je potrebné doplniť o údaje podľa kritérií uvedených v bode 3 výzvy.
Na žiadateľa sa vzťahuje oznamovacia povinnosť podľa § 14 ods. 1 a 2.
5.1 Podávanie a predkladanie žiadostí o udelenie frekvencie.
Žiadosť o pridelenie frekvencie spolu s podkladmi ponuky na pilotné vysielanie musí byť vložená do samostatného obalu, ktorý musí byť zatvorený . Na obale musí byť uvedené obchodné meno, sídlo alebo miesto podnikania žiadateľa a označenie
pilotný projekt pozemského digitálneho vysielania Banská Bystrica-Zvolen
Miestom príjmu osobne doručených žiadostí o pridelenie frekvencie alebo žiadostí doručených poslom je podateľňa úradu situovaná na adrese jeho sídla. Podateľňa prijíma podania každý pracovný deň v čase od 8:00-11:00 hod a od 12:00-13:30 hod.
6. Výška jednorázovej úhrady za udelenie frekvencie.
V zmysle § 33 ods. 3 zákona o elektronických komunikáciách sa jednorázová úhrada za pridelenie frekvencií nepredpisuje.
V Bratislave dňa 16.4. 2004. Ing. Milan Luknár